hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu ceb hu hbs_lat hu uk hu hbs_lat hu hu hu zh hu hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
Körösparti Vasutas Koncert Fúvószenekar – Wikipédia
A békéscsabai Körösparti Vasutas Koncert Fúvószenekar (röviden Vasutas Zenekar) meghatározó tényezője Békéscsaba és Békés megye kulturális, komolyzenei életének. Fenntartója és működtetője a VOKE Vasutas Művelődési Háza és Könyvtára. Tagjai amatőr zenészek, zenetanárok, diákok. Létszáma 50-70 fő között mozog. Rendszeres résztvevője Békéscsabán a Tavaszi Fesztiválnak, a ZENIT fesztiválnak, a városi ünnepségeknek, a körzeti Vasutasnapnak és a sarkadi Családi majális kereteiben zajló fáklyás felvonulásnak. Ezeken felül sok meghívást kap Békés megye és környéke számos településén, ideértve akár Arad városát is.
1948. július 25-én jött létre a MÁV Zene- és Dalegylet újjászervezésével, ekkor tagjai csak vasutasok lehettek. 1969-ben a helyőrségi és postás zenekarok megszüntetésekor fennmaradása veszélybe került. 1970-ben a Városi Tanács kezdeményezésére átszervezték, és engedélyezték a tagságot nem vasutas dolgozóknak, így feltöltve a zenekart.
1952-től próbáit a Vasutas klubban, másik nevén a Kolibriban tartotta, majd 1976-tól az akkor megalakult Vasutas Művelődési Ház vált az együttes központjává.
2004-ben a Vasutas Fúvószenekar és a Körösparti Junior Fúvószenekar egyesülésével Körösparti Vasutas Fúvószenekarként működött tovább.
2007-ben minősítő hangverseny keretében „C” nehézségi fokon (koncertfúvós kategóriában) kiemelt arany minősítést szerzett, így öt évre elnyerte a jogot a „koncert fúvószenekar” megnevezéshez. Mivel a zsűri 2012-ben és 2017-ben hasonló eredménnyel értékelte előadásukat, a zenekar neve Körösparti Vasutas Koncert Fúvószenekar lett.
1970-ig Lendvai Ferenc, Bacsó Lajos és Tóth Pál vezényelte a zenekart.
1970-től 1993-ig Ötvös Nándor került a fúvósok élére. Ebben az időben újfajta szemléletet vitt a zenekar játékába, lazább műsorpolitikát meghonosítva. Az addigi főleg hagyományos indulózenén nevelkedett közönség sokféle nemzeti táncot, polkát, keringőt, de magyar népdal-feldolgozást, továbbá opera- és operett egyvelegeket is halhatott. Az 1988-ban megalakult mazsorettcsoporttal számos Békés megyei és országos meghívásnak tettek eleget.
1993-tól a fúvósok muzsikáját Kepenyes Pál tette lendületessé, új, a megszokottól eltérő repertoárt hozva a zenekar műsorába. 1997-től Bíró Tamás, zeneiskolai tanár vezényelte a zenészeket. 2000 és 2004 között Géczi Gusztáv egykori katonazenész vezetése alatt az együttes országosan elismert előadója lett a történelmi magyar indulóknak.
2004-től Szűcs Csaba harsonaművész, a Békéscsabai Bartók Béla Szakgimnázium és Alapfokú Művészeti Iskola tanára került a zenekar élére, akinek tanári munkásságát Békés megyei Príma-díjjal ismerték el.
2015 szeptemberétől Döge Csaba vette át a karmesteri pálcát egykori tanárától. A korábban a Csökmői Ifjúsági Fúvószenekart vezénylő, és jelenleg a gyulai Erkel Ferenc Alapfokú Művészeti Iskolában tanító harsonatanár ekkor Szegeden folytatta karmesteri tanulmányait, majd 2017. május 13-án került sor diplomahangversenyére, mely egyben a zenekar minősítő hangversenye is volt.
V. Országos Fúvószenekari Minősítő hangverseny: Arany Lant fokozat
Békéscsabai Nemzetközi Fúvószenekari Találkozó (ZENIT keretében): II. helyezett, valamint Különdíj
Békéscsabai ZENIT: Legkiforrottabb Produkció díj, valamint Csabai Szlovákok Különdíja
Nemzetközi Karol Padivy Emlékverseny (Trencsény)
ZENIT: Kortárs magyar zenei repertoár díj, a karmester (Szűcs Csaba) Kiváló karmester díj
Karol Padivy Emlékverseny: „Arany fokozat – dicsérettel” minősítés; a legjobb szólistának járó Különdíj; valamint Karmesteri Különdíj
Kiemelt Nívódíj; Kortárs magyar zenei repertoár kategóriában különdíj
Békéscsabai ZENIT: „Kortárs magyar zenei repertoár” kategóriában különdíj, valamint „A legjobb műsorválasztás” különdíj
Pécsi Magyar Fúvószenei Nagydíj (11 nemzet részvételével): koncertinduló kategóriában Ezüst diploma, eredeti fúvószene kategóriában Ezüst diploma;
Békéscsabai ZENIT: Kortárs magyar zenei repertoár díj, Felnőtt zenekar nívódíj, A legjobb zenekari hangzás díj, A legjobb műsorválasztás különdíja, Békéscsaba Város különdíja, valamint a karmester a Kiváló karmester díjat kapott.
Békéscsaba Megyei Jogú Város Közgyűlésének Elismerése
„BEGA Fest” Nemzetközi Fúvószenekari Verseny (Nagybecskerek, Szerbia): abszolút első díj
Diffwinds nemzetközi fúvószenekari fesztivál (Luxemburg): kiemelt első díj
ZENIT: Felnőtt zenekari nívódíj, Legjobb kortárs magyar zenei repertoárért járó díj
21. Nemzetközi Fúvószenekari Verseny (Prága): Arany minősítés
Hetven esztendeje szórakoztatják a zeneszeretőket
A lap eredeti címe: „https://hu.wikipedia.org/w/index.php?title=Körösparti_Vasutas_Koncert_Fúvószenekar&oldid=22487327”
Utoljára szerkesztve 2020. április 12., 10:03-kor
A lap utolsó módosítása: 2020. április 12., 10:03
A lap szövege CC BY-SA 3.0 alatt érhető el, ha nincs külön jelölve.